TAX!11
నల్లధనస్వాములకు సమీపిస్తున్న పిఎంజికెవై గడువు
న్యూఢిల్లీ, ఫిబ్రవరి 25: లెక్కలు తేలని నల్లధనం వెలుగులోనికి తెచ్చేందుకు ప్రభుత్వం చేపట్టిన కసతర్తులో భాగంగా గరీబ్‌కళ్యాణ్‌యోజన పథ కం విధివిధానాలపై కేంద్రం మరింత స్పష్టతనిస్తోంది. ఈ స్కీం కింద లెక్కలు సక్రమంగా చెప్పని ఖాతాదారులు, నల్లధనస్వాములు విచారణలో తేలితో మొత్తం 77.25శాతం నష్టపోవాల్సిఉంటుంది రిటర్నులు సక్రమంగా చూపిం చని పక్షంలో కూడా జరిమానా పదిశాతం అదనంగా ఉంటుంది. వీటిపాటు సంబంధిత ప్రముఖులపై ప్రాసిక్యూషన్‌ నిర్వహించేందుకు సైతం అధికారం ఉంటుంది. రిటర్నుల్లో తప్పుడు సమాచారం పొందుపరిస్తే అందుకు సంబంధించి కూడా ప్రత్యేక నిబంధనలు రూపొందించింది. పన్ను చట్టాలకు రెండో సవరణ చేయడం ద్వారా జరిమానా సరవణలు కూడా వచ్చాయి. అంతేకాకుండా తనిఖీలు, స్వాధీ నాలకు సంబంధించి కూడా మార్పులు చేపట్టింది. ప్రస్తుతంఉన్న జరిమానాలు పది శాతం, 20శాతం, 60శాతం చొప్పున పన్నులచట్టం సెక్షన్‌ 271ఎఎబి కింద విధి స్తున్నారు.
వీటిని క్రమబద్ధీకరించి మొత్తం ఆదాయంలో 30శాతంగా నిర్ణయించారు. పన్నులుచెల్లించి, తమకు ఆదాయం ఉన్నట్లు అంగీకరించిన పక్షంలో ఈ 30శాతం చెల్లించుకోవాలని ఐటిశాఖ చెపుతోంది. గరీబ్‌కళ్యాణ్‌యోజన స్కీం నల్లధనం క్రమబద్ధీకరించుకునేందుకు ఒక సువర్ణావకాశంగా ఐటిశాఖ విస్తృత ప్రచారంచేస్తోంది. నగదు రూపంలో కానీ, డిపాజిట్ల రూపంలో కానీ ఒక వ్యక్తి లేదా సంస్థలు కలిగి ఉన్న పక్షంలో 33శాతం సర్‌ఛార్జి, 10శాతం జరిమానాతో క్రమబద్ధంచేసుకోవచ్చు.
అంతేకా కుండా ఈ సొమ్ములో 25శాతం ప్రధానమంత్రి గరీబ్‌కళ్యాణ్‌యోజన డిపాజిట్‌ పథకానికి జమచేయాలి. నాలుగేళ్ల కాలంపాటు కొనసాగుతాయి. ఈ మొత్తంపై ఎలాంటి వడ్డీ ఖాతాదారులకు వెళ్లే అవకాశంలేదు. ఈ స్కీం కింద ప్రకటించిన ఆదాయవనరులను మొత్తం ఆదాయంలో కలిపేందుకు వీలులేదు. ఏ అసెస్‌ మెంట్‌ సంవత్సరంలో కూడా వీటిని అందించేందుకు వీలుండదు. అయితే క్రిమినల్‌ చట్టాలనుంచి ఎలాంటి ఉపశమనం కూడా ఉండదని ఈ చట్టంలోని సెక్షన్‌ 199-ఒ స్పష్టంచేస్తోంది. ఇందుకు సంబంధించిన పూర్తివివరాలు ఐటి శాఖ వెబ్‌సైట్‌లో కూడా పొందుపరిచింది. గత ఏడాది డిసెంబరు 17వ తేదీ ప్రారంభించిన ఈ స్కీం ఈఏడాది మార్చి 31వరకూ కొనసాగుతుంది. అప్పటికీ క్రమ బద్ధం చేసుకోని నల్లధనస్వాములకు ఇక ప్రభుత్వం చుక్కలు చూపిస్తుందనడంలో ఎలాంటి సందేహం లేదు.
ఈ డిపాజిట్లను బాండ్స్‌ లెడ్జర్‌ ఖాతాల్లో జమచేస్తారు రిజర్వుబ్యాంకు ప్రత్యక్ష పర్య వేక్షణలో ఉంటుంది. తదనంతరం పిఎంజికెవైకు నాలుగోవంతు బదలాయించడం జరుగుతుంది. ఇందుకు సంబంధించి సంబంధిత కస్టమరు లేదా డిపాజిటరుకు రసీదులు సైతం లభిస్తాయి. అయితే బ్యాంకులు ఈ పన్నులను సక్రమంగా స్వీకరించినంతకాలం ఎలాంటి ఇబ్బందులు ఉండవు. ఇందుకు సంబంధించి ప్రభుత్వం ఇటీవలే కఠినమైన ఆదేశాలు జారీచేయడం తో మార్చి చివరినాటికి పిఎంజికెవై పన్ను డిపాజిట్లు, నల్లధనంలో నాలుగో వంతు డిపాజిట్లు మరింతపెరుగుతాయనడంలో సందేహంలేదు. వీటి డిపా జిట్లను కూడా ఆర్థికశాఖ రెవెన్యూ విభాగానికి బ్యాంకులవారీగా అందిన మొత్తాల జాబితానునివేదించాల్సి ఉంటుంది. బ్యాంకులు ఈడిపాజిట్ల వివరా లను ఆర్‌బిఐ కోర్‌బ్యాంకింగ్‌ విధానం ‘ఇ-క్యూబర్‌లో అప్‌లోడ్‌ చేస్తాయి.